въпроси въз основа на приложимите многостранни правни инструменти, по-специално Конвенциите на Хагската конференция по частно международно право в областта на международното правно сътрудничество и съдопроизводство, както и закрилата на децата.
 3. По отношение на съдебното сътрудничество по наказателноправни въпроси страните ще се стремят да подобрят договореностите относно правната взаимопомощ и екстрадирането. Това включва, когато е целесъобразно, присъединяването към съответните международни инструменти на ООН и на Съвета на Европа и Римския статут на Международния наказателен съд от 1998 г., посочен в член 8 на настоящото споразумение, и тяхното прилагане, както и по-тясно сътрудничество с Евроюст.
 ДЯЛ IV
 ТЪРГОВИЯ И СВЪРЗАНИ С ТЪРГОВИЯТА ВЪПРОСИ
 ГЛАВА 1
 Национално третиране и достъп на стоки до пазара
 Раздел 1
 Общи разпоредби
 Член 25
 Цел
 Страните установяват постепенно зона за свободна търговия за преходен период от максимум 10 години, започващ от влизането в сила на настоящото споразумение (1), съгласно разпоредбите на настоящото споразумение и член XXIV от Общото споразумение за митата и търговията от 1994 г. (наричано по-нататък „ГАТТ от 1994 г.“).
 Член 26
 Приложно поле и обхват
 1. Разпоредбите от настоящата глава се прилагат за търговията със стоки (2) с произход от териториите на страните.
 2. За целите на настоящата глава понятието „с произход от“ означава, че стоката отговаря на правилата за произход, установени в протокол I от настоящото споразумение (Относно определението на понятието „продукти с произход“ и методите на административно сътрудничество).
 Раздел 2
 Премахване на мита, такси и други разноски
 Член 27
 Определение на мита
 За целите на настоящата глава, понятието „мито“ обхваща всяко мито или всякакъв вид такса върху или във връзка с износа на стока, включително всякаква форма на допълнително облагане или допълнителна такса върху или във връзка с такъв износ. Понятието „мито“ не включва:
 а)
 такса, равностойна на вътрешен данък, налагана в съответствие с член 32 от настоящото споразумение;
 б)
 мита, налагани в съответствие с глава 2 (Средства за търговска защита) от дял IV от настоящото споразумение;
 в)
 такси или други разноски, налагани в съответствие с член 33 от настоящото споразумение.
 Член 28
 Класификация на стоките
 Класифицирането на стоките, които са предмет на търговия между страните, е определеното в съответните тарифни номенклатури на всяка от страните в съответствие с Хармонизираната система от Международната конвенция по Хармонизираната система за описание и кодиране на стоките от 1983 г. (наричана по-нататък „ХС“) и следващите ѝ изменения.
 Член 29
 Премахване на митата при внос
 1. Всяка страна намалява или премахва митата върху вноса на стоки с произход от другата страна в съответствие със своите графици, посочени в приложение I-A към настоящото споразумение (наричани по-нататък „графиците“).
 Без да се засяга първа алинея за употребявани дрехи и други употребявани артикули, попадащи в обхвата на код 6309 00 00 по украинската митническа тарифа, Украйна ще премахне митата върху вноса в съответствие с условията, посочени в приложение I-Б към настоящото споразумение.
 2. За всяка стока базовата митническа ставка, по отношение на която се прилагат последователните намаления съгласно параграф 1 от настоящия член, е уточнена в приложение I към настоящото споразумение.
 3. Ако в който и да било момент след